Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 5048

(4) A Spanyol Királyság kérelmére a Tanács, a Bizottság javaslata alapján és az Európai Parlamenttel folytatott konzultációt követően egyhangúlag eljárva: – úgy határozhat, hogy a Kanári-szigeteket, valamint Ceutát és Melillát bevonja a Közösség vámterületébe, – meghatározhatja azokat a megfelelő intézkedéseket, amelyek célja a közösségi jog hatályos rendelkezéseinek a Kanári-szigetekre, valamint Ceutára és Melillára történő kiterjesztése. A saját kezdeményezésére vagy valamelyik tagállam kérelmére eljáró Bizottság javaslata alapján a Tanács, egyhangúlag eljárva és az Európai Parlamenttel folytatott konzultációt követően úgy határozhat, hogy a Kanári-szigetekre, valamint Ceutára és Melillára vonatkozó rendelkezéseket a szükséges mértékben kiigazítja. HARMADIK RÉSZ AZ INTÉZMÉNYEK ÁLTAL ELFOGADOTT JOGI AKTUSOK KIIGAZÍTÁSA

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes